仁川國際機場

仁川國際機場（粵拼：jan4 cyun1 gwok3 zai3 gei1 coeng4，韓文：인천국제공항仁川國際空港，IATA代碼：ICN，ICAO代碼：RKSI）係南韓最大嘅民用機場，喺仁川中區，離首爾市中心約莫70公里，2001年啟用，處理金浦國際機場本來嘅國際航班。 仁川國際機場係南韓國際客運同貨運嘅航空樞紐，係亞洲第6最忙嘅國際機場，同時亦係南韓最大兩間航空公司大韓航空同韓亞航空嘅主要樞紐。 歷史 喺1988年漢城奧運之後，韓國嘅國際航運量多咗好多，特別喺1990年代後，之前漢城金浦國際機場已經出現好多徵兆佢已經無法繼續應付增長嘅航運量。為咗減輕金浦機場嘅壓力，喺1992年11月開始新機場嘅建設工程，希望未來能成為區域嘅航運中心。仁川國際機場建築喺永宗島同龍遊島間嘅人工填海地上，共用咗8年時間去起同時再加上6個月嘅試營運時間，直到2001年3月先正式啟用。機場預計分期建造完成，啟用初期處於第一期完工嘅狀態，目前已完成第二期建造工程。 榮譽 國際機場協會（ACI） 「全球最好機場」第一名：2006年至2011年 「分區最好機場」（亞太區）第一名：2006年至2016年 「分大細最好機場」（2500萬至4000萬）第一名：2006年至2013年 「分大細最好機場」（4000萬以上）第一名：2016年 「機場人員獎」（亞太區）：2006年至2008年 出面網頁 仁川國際機場喺虛擬國際權威檔案識別碼嘅資料 仁川國際機場喺地理名字庫嘅資料 仁川國際機場喺Google地圖客戶嘅資料 仁川國際機場喺Freebase嘅資料 仁川國際機場喺Niconico大百科嘅資料 仁川國際機場嘅官方網站